JCh—2018 chempioni Fransiya termasining mag‘lubiyatsiz o‘yinlar seriyasiga barham berildi

16-noyabr, juma kuni Fransiya terma jamoasi Millatlar Ligasi musobaqasining navbatdagi turida Niderlandiya termasiga safarda 0:2 hisobida mag‘lub bo‘ldi.

Shu tariqa fransuzlarning 15 ta o‘yinga cho‘zilgan mag‘lubiyatsiz uchrashuvlar seriyasiga barham berildi.
Jamoa so‘nggi 15 ta o‘yinning 11 tasida g‘alaba qozonib, 4 tasida durang qayd etgandi.
Niderlandiya terma jamoasi esa Fransiyani so‘nggi 10 yil ichida ilk marta mag‘lub etishning uddasidan chiqdi. Niderlandiya so‘nggi bor fransuzlarni Yevro—2008 musobaqasining guruh bosqichida mag‘lub etgandi.